ཚང་འཛོམས་གྲོས་ཚོགས་ཐོག་བསྟན་དོན།ཏང་སྲོལ་སྲིད་གཙང་འཛུགས་སྐྱོང་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་ལ་ཕན་འབྲས་གསར་པ་ཐོན་པ་དེ་ཏང་ཀྲུང་དབྱང་གི་དར་ཆ་གསལ་སྟོན་དང་།ལངས་ཕྱོགས་བརྟན་པོ།ཞུམ་པ་མེད་པའི་བློ་སྟོབས་དང་གཤིས་རྒྱུད།འགྱུར་མེད་སྟོབས་ལྡན་གྱི་འགོ་ཁྲིད་བཅས་ལས་བྱུང་བ་ཞིག་དང་རིམ་ཁག་ཏང་རྩ་འཛུགས་དང་རྒྱ་ཆེའི་ཏང་ཡོན་དང་ལས་བྱེད་པས་ཐུན་མོང་ཐོག་འབད་བརྩོན་བྱས་པ་ལས་བྱུང་བ་ཞིག་རེད་ལ་མི་དམངས་མང་ཚོགས་ཀྱིས་རྒྱབ་སྐྱོར་དང་དེའི་ནང་ཞུགས་པ་ལས་བྱུང་བ་ཞིག་དང་སྒྲིག་བཤེར་ལྟ་ཞིབ་ལས་བྱེད་པས་དཀའ་སྤྱད་འབད་བརྩོན་དང་བློ་གྲོས་བཏོན་པ་ལས་བྱུང་བ་ཞིག་ཀྱང་རེད།ཚང་འཛོམས་གྲོས་ཚོགས་ཐོག་ལོ་གཉིས་རིང་གི་ལས་ཀའི་ཉམས་མྱོང་ཕྱོགས་སྡོམ་བྱས་པ་སྟེ།གཅིག་ནས་ཏང་ཀྲུང་དབྱང་གི་ཏང་ནན་པོ་སྐྱོང་བའི་ལངས་ཕྱོགས་གསལ་པོ་དང་།རྣམ་འགྱུར་ཐག་ཆོད་པོ།བྱ་ཐབས་ཤུགས་ཆེ་བཅས་ནི་ང་ཚོས་ལས་དོན་ཡག་པོ་སྒྲུབ་པའི་གཞི་རྩའི་འགན་ལེན་ཞིག་རེད།སྤྱི་ཁྱབ་ཧྲུའུ་ཅི་ཞིས་ཅིན་ཕིང་གིས་ཏང་ནན་པོ་སྐྱོང་བ་དང་སྒྲིག་ཁྲིམས་ནན་དུ་གཏོང་བ་དང་།སྤྱོད་ཚུལ་ལེགས་གཏོང་དང་རུལ་སུངས་ལ་ཆད་པ་གཅོད་པའི་ཐད་གསུང་བཤད་གལ་ཆེན་རབ་དང་རིམ་པ་གནང་ནས་ཏང་སྲོལ་སྲིད་གཙང་འཛུགས་སྐྱོང་ཐད་ཤུགས་ཆེའི་བསམ་བློའི་དྲག་ཆས་སྤྲས་ཡོད་པ་དང་།གཉིས་ནས་ལངས་ཕྱོགས་དང་ཁ་ཕྱོགས་བརྟན་དུ་བཏང་ནས་དམིགས་ཚད་ལས་འགན་ལ་དམིགས་ཡོད།རང་རེའི་ཏང་གིས་ཏང་སྲོལ་སྲིད་གཙང་འཛུགས་སྐྱོང་དང་རུལ་སུངས་ལ་ངོ་རྒོལ་བྱེད་པའི་འཐབ་རྩོད་སྤེལ་བ་དེའི་ལངས་ཕྱོགས་ནི་ཐར་པར་མི་གཏོང་བའི་རྣམ་འགྱུར་ཐོག་ནས་རུལ་སུངས་ལ་ཆད་པ་གཅོད་རྒྱུ་དེ་ཡིན་པ་དང་།མིག་སྔའི་ལས་འགན་ནི་རུལ་སུངས་སྣང་ཚུལ་མཆེད་ཚུལ་མཐའ་གཅིག་ཏུ་བཀག་འགོག་བྱ་རྒྱུ་དེ་རེད།རུལ་སུངས་ལ་ཆད་པ་གཅོད་པའི་ཐད་ཚོགས་ཆེན་བཅོ་བརྒྱད་པ་འཚོགས་རྗེས་རང་ཚོད་མི་ཟིན་པ་དང་ལག་པ་མི་སྐུམ་པ་དང་།གནད་དོན་གྱི་ཁུངས་སྣེ་གླེང་ཆེ་གཅིག་སྡུད་དང་མང་ཚོགས་ཀྱིས་གླེང་མང་བ།ད་ལྟ་གལ་ཆེའི་ལས་གནས་ཐོག་ཡོད་པ་མ་ཟད་ད་དུང་གནས་སྤར་བྱེད་རྩིས་ཡོད་པའི་འགོ་ཁྲིད་ལས་བྱེད་པ་བཅས་ལ་གཙོ་གནད་ཐོག་ཞིབ་བཤེར་ཐག་གཅོད་བྱེད་དགོས་པ་དང་།སྤྱོད་ཚུལ་བཞིའིགནད་དོན་ཡོ་བསྲང་བྱེད་པའི་ཐད་ཚོགས་ཆེན་བཅོ་བརྒྱད་པ་འཚོགས་རྗེས་དང་།ཀྲུང་དབྱང་གི་གཏན་འབེབས་དོན་ཚན་བརྒྱད་བཏོན་རྗེས།མང་ཚོགས་ལམ་ཕྱོགས་ཀྱི་སློབ་གསོ་ལག་ལེན་བྱེད་སྒོ་སྤེལ་རྗེས་སྔར་བཞིན་བཀག་རྒྱ་ཡོད་བཞིན་སྒྲིག་ཁྲིམས་ལས་འགལ་བའི་བྱེད་སྤྱོད་གཙོ་གནད་ཐོག་ཞིབ་བཤེར་ཐག་གཅོད་བྱེད་དགོས།སྲ་ཞིང་བརྟན་པའི་ཆབ་སྲིད་ཀྱི་ཚུགས་ནུས་རྒྱུན་འཁྱོངས་ཀྱིས་སྒམ་བརླིང་ལྡན་པ་དང་འཚབ་འཚུབ་མེད་པའི་སྒོ་ནས་ལས་འགུལ་མི་སྤེལ་བ་དང་དུས་ཐུང་ཙམ་མིན་པར་གོམ་སྟབས་བརྟན་པོའི་སྒོ་ནས་བྱ་སྤྱོད་སྤེལ་སྟངས་དང་སྤེལ་ཤུགས་སྟངས་འཛིན་བྱས་ཏེ་ལས་དོན་གཏིང་ཟབ་སྤེལ་དགོས་པ།གསུམ་ནས་ཏང་སྲོལ་སྲིད་གཙང་འཛུགས་སྐྱོང་གི་གཙོ་གནད་ལས་འགན་ལ་དམ་པོར་དམིགས་ཏེ་གོང་གིས་འོག་གི་སྣེ་ཁྲིད་ནས་རིམ་པ་བཞིན་གནོན་ཤུགས་བརྒྱུད་སྤྲོད་བྱེད་དགོས།ཏང་ཀྲུང་དབྱང་གི་འགྱུར་མེད་སྟོབས་ལྡན་གྱི་འགོ་ཁྲིད་འོག་ངེས་པར་དུ་རིམ་ཁག་ཏང་ཨུད་ཀྱིས་ཏང་ནན་པོ་སྐྱོང་བའི་ཆབ་སྲིད་ཀྱི་འགན་འཁྲི་དོན་འཁྱོལ་བྱེད་དགོས།ཏང་ཡོངས་ཀྱིས་ཐུན་མོང་ཐོག་འབད་བརྩོན་བྱས་ཚེ་གཞི་ནས་ང་ཚོ་ཛ་དྲག་ལ་རྙོག་འཛིང་ཆེ་བའི་དུས་བབ་ཁྲོད་ནས་ཐོན་ཐུབ་ངེས་རེད།བཞི་ནས་ངེས་པར་དུ་གནད་དོན་ལ་ཡང་ནས་ཡང་དུ་དམིགས་པ་དང་སྒྲིག་ཁྲིམས་ལག་བསྟར་དང་འགན་འཁྲི་བདའ་འདེད་ལ་ལྟ་སྐུལ་བྱ་ཤུགས་ཆེ་རུ་བཏང་ནས་ཏང་གི་སྒྲིག་ཁྲིམས་བཙན་ཞིང་ནན་པོ་ཡོང་བའི་འགན་ལེན་བྱེད་དགོས།ཏང་ནན་པོ་སྐྱོང་བའི་ལས་འགན་ཨང་དང་པོ་ནི་ཏང་གི་སྒྲིག་ཁྲིམས་ནན་དུ་གཏོང་རྒྱུ་དེ་ཡིན་པ་དང་།རྩ་འཛུགས་ཟབ་ཟོབ་དང་སྒྲིག་ཁྲིམས་ལྷོད་པའི་སྣང་ཚུལ་ཁྱད་བསད་མཐའ་གཅིག་ཏུ་བྱས་ནས་ཏང་གི་སྔོན་ཐོན་རང་བཞིན་དང་དྭངས་གཙང་རང་བཞིན་ནམ་ཡང་གནས་པ་བྱེད་དགོས་པ།ལྔ་ནས་མི་དམངས་ཞུགས་པ་དང་རྒྱབ་སྐྱོར་ཐོབ་རྒྱུར་དམ་པོར་བརྟེན་ནས་མང་ཚོགས་དང་སྨྱན་སྦྱོར་སྡེ་ཚན་གྱི་ལྟ་སྐུལ་དྲང་ནུས་འདོན་སྤེལ་བྱས་ཏེ་གང་སར་ལྟ་སྐུལ་བྱེད་མཁན་ཡོད་པ་བྱེད་དགོས་པ།དྲུག་ནས་བབ་བརླིང་དང་རིག་པ་དྭངས་གསལ་གྱི་སྒོ་ནས་དུས་བབ་ལ་བརྡར་ཤ་བཅད་དེ་འཕྲད་བཞིན་པའི་འགྲན་སློང་ལ་ལུགས་མཐུན་གྱི་ཞིབ་ལྟ་བྱས་ནས་རྒྱལ་ཁ་ཐོབ་ངེས་པའི་གདེང་ཚོད་ཡོད་པ་བྱེད་དགོས།ཆད་པ་གཅོད་ཤུགས་ཆེ་རུ་བཏང་ནསརུལ་སུངས་བྱེད་མི་ཕོད་པའིབསམ་བློ་ཤུགས་ཆེར་གཏོང་དགོས་པ་དང་།རྩ་ལག་མཉམ་བཅོས་མཐའ་འཁྱོངས་ཀྱིས་མི་སྣ་འདེམས་སྤྱོད་ཡག་པོ་བྱས་ཏེ་སྒྱུར་བཅོས་གཏིང་ཟབ་ཏུ་དང་ལམ་ལུགས་འཐུས་ཚང་དུ་གཏོང་བ་དང་།དོ་དམ་ལྟ་སྐུལ་བྱ་ཤུགས་ཆེ་རུ་གཏོང་བ།བྱ་དགའ་དང་འགན་འཁྲི་བདའ་འདེད་ལམ་སྲོལ་འཐུས་ཚང་དུ་གཏོང་བ་བཅས་བྱས་ཏེརུལ་སུངས་བྱེད་མི་ཐུབ་པའིབསམ་བློ་ཤུགས་ཆེར་གཏོང་དགོས་པ།ཏང་གཤིས་བློ་སྦྱོང་ལ་ཤུགས་སྣོན་གྱིས་དམིགས་ཡུལ་གྱི་འདུ་ཤེས་ཟབ་ཏུ་གཏོང་བ་དང་།ཕུལ་བྱུང་སྲོལ་རྒྱུན་རིག་གནས་དར་སྤེལ་གཏོང་བ།གདེང་ཚོད་གསུམའཛུགས་པ་བཅས་བྱས་ཏེརུལ་སུངས་བྱེད་མི་འདོད་པའིབསམ་བློ་ཤུགས་ཆེར་གཏོང་དགོས་པ་བཅས་རེད།